turjo4nis/wikipedia-bn-dump-20250701 huggingface dataset:
শকুন বত্রা

শকুন বত্রা (; জন্ম: ১ জানুয়ারি ১৯৮৩) একজন ভারতীয় চলচ্চিত্র পরিচালক, চিত্রনাট্যকার ও অভিনেতা। তার পরিচালিত প্রথম চলচ্চিত্র এক ম্যাঁয় অউর এক তু (২০১২)। এরপর তিনি তারকাবহুল পারিবারিক নাট্যধর্মী কাপুর অ্যান্ড সন্স (২০১৬) এবং অ্যামাজন প্রাইম ভিডিওর মৌলিক নোয়ার প্রণয়ধর্মী নাট্য চলচ্চিত্র গেহরাইয়াঁ (২০২২) নির্মাণ করেন। কাপুর অ্যান্ড সন্স চলচ্চিত্রের জন্য তিনি শ্রেষ্ঠ কাহিনি ও শ্রেষ্ঠ চিত্রনাট্য বিভাগে ফিল্মফেয়ার পুরস্কার-সহ একাধিক পুরস্কার অর্জন করেন।

কর্মজীবন
বত্রা ডন: দ্যা চেজ বিগিন্স এগেইন (২০০৬) চলচ্চিত্রে ছোট একটি চরিত্রে অভিনয়ের মধ্য দিয়ে বলিউডে আত্মপ্রকাশ করেন। এরপর তিনি জানে তু... ইয়া জানে না (২০০৮)-এ ছোট একটি চরিত্রে অভিনয় করেন এবং এতে সহকারী পরিচালকের দায়িত্ব পালন করেন। একই বছর তিনি রক অন!! চলচ্চিত্রের সহকারী পরিচালক হিসেবে কাজ করেন।

অফবিট প্রণয়ধর্মী হাস্যরসাত্মক এক ম্যাঁয় অউর এক তু (২০১২) চলচ্চিত্র দিয়ে লেখক ও পরিচালক হিসেবে তার অভিষেক ঘটে। দ্য নিউ ইয়র্ক টাইমস-এর রেচেল সল্টজ লিখেন, "এক ম্যাঁয় অউর এক তু-এর আনন্দময় বিস্ময় হয় এটি অপরিণত, চাপাহাসিপূর্ণ বা প্রতিহিংসাপরায়ণ নয়। এটি সুমধুর এবং মাঝে মাঝে কিছুটা অপ্রত্যাশিতও।"

তার পরবর্তী চলচ্চিত্র তারকাবহুল পারিবারিক নাট্যধর্মী কাপুর অ্যান্ড সন্স (২০১৬), এতে শ্রেষ্ঠাংশে অভিনয় করেন ঋষি কাপুর, সিদ্ধার্থ মালহোত্রা, ফাওয়াদ খান, আলিয়া ভাট, রত্না পাঠক শাহ ও রজত কাপুর। চলচ্চিত্রটি বক্স অফিসে সফল হয় এবং সমাদৃত হয় দ্য হিন্দুর নম্রতা জোশী লিখেন, "চলচ্চিত্রটি আপনাকে এক পরিবারের কলহ থেকে আরেক পরিবার পর্যন্ত নিবন্ধ করে রাখবে" এবং তিনি বত্রার পরিচালনার প্রশংসা করে লিখেন, "এটি পুরনো, চর্চিত ও পরীক্ষিত বক্রোক্তির সতেজ নতুন কণ্ঠ।"

চলচ্চিত্রের তালিকা

পুরস্কার ও মনোনয়ন

তথ্যসূত্র

বহিঃসংযোগ
 
 

১৯৮৩-এ জন্ম
জীবিত ব্যক্তি
২১শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চিত্রনাট্যকার
নতুন দিল্লির চলচ্চিত্র পরিচালক
নতুন দিল্লির চলচ্চিত্র প্রযোজক
নতুন দিল্লির চিত্রনাট্যকার
ভারতীয় চলচ্চিত্র প্রযোজক
ভারতীয় পুরুষ চিত্রনাট্যকার
হিন্দি ভাষার চলচ্চিত্র পরিচালক
শ্রেষ্ঠ কাহিনি বিভাগে ফিল্মফেয়ার পুরস্কার বিজয়ী
শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী
শ্রেষ্ঠ কাহিনি বিভাগে আইফা পুরস্কার বিজয়ী
শ্রেষ্ঠ কাহিনি বিভাগে জি সিনে পুরস্কার বিজয়ী
স্টারডাস্ট পুরস্কার বিজয়ী
আব্দুররাহমান চিয়ানি

আব্দুররাহমান চিয়ানি (, ওমর চিয়ানি নামেও পরিচিত) একজন নাইজারীয় সেনা কর্মকর্তা যিনি নাইজারের সামরিক জান্তা বাসভূমি প্রতিরক্ষার জন্য জাতীয় পরিষদের সভাপতি। তিনি ২০১১ সাল থেকে নাইজারীয় প্রেসিডেন্ট গার্ডের প্রধান। তিনি ২০২৩ সালের নাইজারীয় সেনা অভ্যুত্থানে রাষ্ট্রপতি মোহাম্মদ বাজুমকে গ্রেপ্তার করে প্রধান ভূমিকা পালন করেন। পরবর্তীকালে তিনি ২৮ জুলাই ২০২৩-এ নিজেকে "বাসভূমি প্রতিরক্ষার জন্য জাতীয় পরিষদের সভাপতি" হিসাবে ঘোষণা করেন।

প্রাথমিক জীবন 
আব্দুররাহমান চিয়ানি তিল্লাবেরি অঞ্চল থেকে আগত, যেটি দেশটির পশ্চিমে নাইজারীয় সেনাবাহিনীর একটি প্রধান নিয়োগ অঞ্চল। তিনি ১৯৮৪ সালে সেনাবাহিনীতে যোগদান করেন এবং সেনেগালের থিয়েসে সক্রিয় কর্মকর্তাদের জাতীয় বিদ্যালয়ে পড়াশোনা করেন।

সেনাবাহিনী কর্মজীবন 
প্রেসিডেন্সিয়াল গার্ডের কমান্ডার হওয়ার পূর্বে তিনি জিন্দের, আগাদেজ ও দিফফা অঞ্চলে মাদক পাচার বিরোধী অভিযানে সেনাদের নেতৃত্ব দিয়েছিলেন। তিনিই প্রথম কর্মকর্তা যিনি ১৯৮৯ সালে তেনেরে মরুভূমিতে ইউটিএ ফ্লাইট ৭৭২ বিধ্বস্তের স্থানে পৌঁছতে পেরেছিলেন, যার জন্য তাঁকে সম্মানিত করা হয়েছিল। তিনি আইভরি কোস্ট, সুদান ও গণতান্ত্রিক কঙ্গো প্রজাতন্ত্রতে জাতিসংঘ শান্তিরক্ষা মিশনেও কাজ করেছেন।

২০১১ সালে তিনি প্রেসিডেন্সিয়াল গার্ডের কমান্ড গ্রহণ করেছিলেন এবং তৎকালীন রাষ্ট্রপতি মাহামাদু ইসোফুয়ের ঘনিষ্ঠ সহযোগী ছিলেন, যিনি তাঁকে ২০১৮ সালে জেনারেল পদে পদোন্নতি দেন। ২০২৫ সালে চিয়ানির বিরুদ্ধে ইসোফুয়ের বিরুদ্ধে একটি অভ্যুত্থানের ষড়যন্ত্রে জড়িত থাকার অভিযোগ আনা হয়েছিল, কিন্তু আদালত অভিযোগ অস্বীকার করেছিলেন।

২০২১ সালে তিনি একটি ইউনিটের নেতৃত্ব সেনা অভ্যুত্থান প্রচেষ্টা ব্যর্থ দেন; ইসোফুর গণতান্ত্রিকভাবে নির্বাচিত উত্তরসূরি মোহাম্মদ বাজুমের শপথ গ্রহণের দুই দিন আগে একটি সামরিক ইউনিট রাষ্ট্রপতির প্রাসাদ দখল করার চেষ্টা করেছিল, ফলে বাজুম চিয়ানিকে তাঁর পদে বহাল রাখেন।

ক্ষমতা দখল 
২০২৩-এর নাইজারীয় সেনা অভ্যুত্থানের অংশ হিসেবে চিয়ানি ২৬ জুলাই ২০২৩ তারিখে রাজধানী নিয়ামেয়ের রাষ্ট্রপতি প্রাসাদে বাজুমকে আটকে রাখতে প্রেসিডেন্সিয়াল গার্ডদের নেতৃত্ব দেন। অভ্যুত্থানটি চিয়ানি কর্তৃক পরিচালিত হয়েছিল বলে দাবি করা হয়েছে, বিশ্লেষকদের মতে তিনি বাজুমকে তাঁর অবস্থান থেকে হটানোর পরিকল্পনা করেছিলেন। বাজুমের ঘনিষ্ঠ সূত্র থেকে জানা যায় যে তিনি ২৪ জুলাই মন্ত্রিসভার একটি বৈঠকে চিয়ানিকে বরখাস্তের বিষয়ে সিদ্ধান্ত নিয়েছিলেন কারণ তাঁদের মধ্যকার সম্পর্কের অবনতি হয়েছিল।

২৮ জুলাই চিয়ানি রাষ্ট্রীয় টেলিভিশনে দেওয়া একটি ভাষণে নিজেকে বাসভূমি প্রতিরক্ষার জন্য জাতীয় পরিষদের সভাপতি হিসেবে ঘোষণা করেন। তিনি বলেন যে দেশের "ধীর ও অবধারিত পতন" এড়াতে অভ্যুত্থান করা হয়েছিল এবং দাবি করেন যে বাজুম দেশের "কঠোর বাস্তবতা"কে আড়াল করার চেষ্টা করেছিলেন, যাকে তিনি "মৃত, বাস্তুচ্যুত, অপমান ও হতাশার স্তুপ" বলে অভিহিত করেন। তিনি সরকারের নিরাপত্তা কৌশলের কথিত অকার্যকরতার সমালোচনা করেন, কিন্তু পুনরায় বেসামরিক শাসনে ফিরে আসার জন্য কোনো নির্দিষ্ট সময়সীমা দেননি।

তথ্যসূত্র 

১৯৬০-এর দশকে জন্ম
জীবিত ব্যক্তি
নাইজারের রাষ্ট্রপতি
নাইজেরিয়ার সামরিক কর্মকর্তা
অভ্যুত্থানে ক্ষমতা গ্রহণকারী নেতা
বিকাস বহল

বিকাস বহল (; জন্ম: ১৯৭১) একজন ভারতীয় চলচ্চিত্র পরিচালক, প্রযোজক ও চিত্রনাট্যকার। তিনি কুইন (২০১৪) চলচ্চিত্র রচনা ও পরিচালনার জন্য সুপরিচিত। এই কাজের জন্য তিনি শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং শ্রেষ্ঠ পরিচালক বিভাগে ফিল্মফেয়ার পুরস্কার-সহ একাধিক পুরস্কার অর্জন করেন। এর পূর্বে তিনি চিল্লার পার্টি (২০১১) চলচ্চিত্রের জন্য শ্রেষ্ঠ শিশুতোষ চলচ্চিত্র ও শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন।

প্রারম্ভিক জীবন
বহল দিল্লির লাজপত নগরে জন্মগ্রহণ করেন ও বেড়ে ওঠেন। তার পিতা ইন্ডিয়ান অয়েল কর্পোরেশনে চাকরি করতেন। সরদার পটেল বিদ্যালয় থেকে পাশ করার পর তিনি দিল্লির রামযশ কলেজ থেকে স্নাতক সম্পন্ন করেন। তিনি এরপর নরসি মোনজি ব্যবস্থাপন সংস্থা'র শ্রী বিলে পার্লে কেলবানি মণ্ডল (এসভিকেএম'স এনএমআইএমএস) থেকে এমবিএ ডিগ্রি অর্জন করেন।

কর্মজীবন
বহল ইউটিভি স্পটবয়ের ব্যানারে নিতেশ তিওয়ারির সাথে যৌথভাবে চিল্লার পার্টি (২০১১) চলচ্চিত্র নির্মাণের মধ্যে দিয়ে পরিচালক হিসেবে আত্মপ্রকাশ করেন। চলচ্চিত্রটির জন্য তিনি শ্রেষ্ঠ শিশুতোষ চলচ্চিত্র এবং তিওয়ারি ও বিজয় মৌর্যের সাথে যৌথভাবে শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন। ২০১৪ সালে তিনি একক পরিচালক হিসেবে কুইন (২০১৪) চলচ্চিত্র রচনা ও পরিচালনা করেন। চলচ্চিত্রটি ব্যবসাসফল এবং বিপুল সমাদৃত হয়। বলিউড হাঙ্গামার তরণ আদর্শ চলচ্চিত্রটির "ফর্মুলার-বাইরের চিত্রনাট্য এবং দক্ষ পরিচালনা"র প্রশংসা করেন। এই কাজের জন্য তিনি শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং শ্রেষ্ঠ পরিচালক বিভাগে ফিল্মফেয়ার পুরস্কার-সহ একাধিক পুরস্কার অর্জন করেন।

পুরস্কার ও মনোনয়ন

তথ্যসূত্র

বহিঃসংযোগ
 

১৯৭১-এ জন্ম
জীবিত ব্যক্তি
২১শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চিত্রনাট্যকার
দিল্লির চলচ্চিত্র পরিচালক
দিল্লির চলচ্চিত্র প্রযোজক
দিল্লির চিত্রনাট্যকার
ভারতীয় চলচ্চিত্র প্রযোজক
ভারতীয় পুরুষ চিত্রনাট্যকার
হিন্দি ভাষার চলচ্চিত্র পরিচালক
শ্রেষ্ঠ মৌলিক চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী
শ্রেষ্ঠ চিত্রনাট্য বিভাগে আইফা পুরস্কার বিজয়ী
শ্রেষ্ঠ পরিচালক বিভাগে স্ক্রিন পুরস্কার বিজয়ী
শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী পরিচালক
রঘুভাই মেরাজভাই দেশাই

রঘুভাই মেরাজভাই দেশাই একজন ভারতীয় রাজনীতিবিদ। তিনি একটি উপনির্বাচনে জয়ী হওয়ার পর ২০১৯ থেকে ২০২২ সাল পর্যন্ত রাধনপুর বিধানসভা কেন্দ্র থেকে গুজরাট বিধানসভার সদস্য ছিলেন।     তিনি ভারতীয় জাতীয় কংগ্রেসের সাথে যুক্ত।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
গুজরাত বিধানসভার সদস্য ২০১৭-২০২২
গুজরাতের ভারতীয় জাতীয় কংগ্রেসের রাজনীতিবিদ
বন্দিতা ফুকন

বন্দিতা ফুকন একজন ঔপন্যাসিক, ছোটগল্প লেখক, অনুবাদক, শিশু লেখক এবং প্রধানত আসামের বিজ্ঞান ও কল্পকাহিনী লেখক। তিনি আসাম এবং পুরো উত্তর পূর্বের প্রথম মহিলা প্রকৌশলী যিনি মেকানিক্যাল ইঞ্জিনিয়ারিংয়ে স্নাতক হয়েছেন। তিনি একজন অনুবাদক হিসেবে তার সাহিত্যিক জীবন শুরু করেন এবং শিশু সাহিত্যের জন্য সাহিত্য একাডেমি পুরস্কার লাভ করেন। তিনি ১২৬টি বই প্রকাশ করেছেন। তার একটি বই “The Childhood of the Great Scientist”, বোরো ভাষায় অনুবাদ করা হয়েছে। বন্দিতা ফুকান হলেন উত্তর প্রাচ্যের প্রথম মহিলা বিজ্ঞান কথাসাহিত্যিক।  তিনি জনপ্রিয় অসমীয়া মাসিক ম্যাগাজিন বিসমায় কল্পবিজ্ঞানের গল্প "প্রিয়তমা" দিয়ে আত্মপ্রকাশ করেন।

জন্ম ও শিক্ষা 
১৯৪৮ সালের ১৬শ ফেব্রুয়ারি সোনিতপুর জেলার ঢেকিয়াজুলি শহরে জন্মগ্রহণ করেন তিনি। তার শৈশব কেটেছে NEFA (North East Frontier Agency; এখন অরুণাচল প্রদেশ ) তে। তিনি তার মায়ের সাথে আসামে আসেন যখন NEFA-তে স্কুলগুলির মাধ্যম অসমিয়া থেকে হিন্দিতে পরিবর্তিত হয়। এরপর তিনি নগাঁও নগাঁও গার্লস হাই স্কুলে ভর্তি হন। তিনি উচ্চ মাধ্যমিক পর্যন্ত নগাঁওয়ে বসবাস ও অধ্যয়ন করেন। এরপর তিনি আসাম কলেজ অফ ইঞ্জিনিয়ারিং এন্ট্রান্স পরীক্ষায় বসেন। তিনি পরীক্ষায় উত্তীর্ণ হয়ে আসাম কলেজ অফ ইঞ্জিনিয়ারিং, জালুকবাড়িতে পড়তে যান। তিনি একই কলেজ থেকে ১৯৭১ সালে মেকানিক্যাল ইঞ্জিনিয়ারিংয়ে স্নাতক ডিগ্রি লাভ করেন। আসাম এবং উত্তর পূর্বের প্রথম মহিলা যিনি স্নাতক হয়েছেন হছেন উনি।

কর্ম জীবন 
ইঞ্জিনিয়ারিংয়ে ডিগ্রি অর্জনের পর, তিনি আসাম গ্যাস কোম্পানি, অয়েল ইন্ডিয়া লিমিটেড, আসাম কন্ডাক্টরস অ্যান্ড টিউবস লিমিটেড এবং আসাম ইন্ডাস্ট্রিয়াল ডেভেলপমেন্ট কর্পোরেশনে বিভিন্ন সম্মানসূচক পদে অধিষ্ঠিত ছিলেন। এরপর তিনি ২০০১ সালে  স্বেচ্ছায় অবসর নেন আসাম ইন্ডাস্ট্রিয়াল ডেভেলপমেন্ট কর্পোরেশন থেকে এবং মার্কিন যুক্তরাষ্ট্রে একটি শিল্প কোম্পানিতে যোগদানের জন্য যুক্তরাষ্ট্রে যান। প্রায় দুই বছর পর তিনি আবার আসামে ফিরে আসেন ও বেশ কয়েকটি বেসরকারি খাতের কোম্পানিতে কাজ নেন।  কয়েক বছর পর তিনি সাহিত্যে আত্মনিয়োগ করেন।

তথ্যসূত্র 

অসমীয়া সাহিত্য আকাদেমি পুরস্কার বিজয়ী
অসমীয়া ভাষার লেখক
আসামের ব্যক্তি
বাংলা-নয় ভাষার লেখা থাকা নিবন্ধ
জ্ঞান প্রকাশ উপাধ্যায়

জ্ঞান প্রকাশ উপাধ্যায় (২৯ অক্টোবর ১৯৬৪)  জিপি উপাধ্যায় নামেও পরিচিত একজন ভারতীয় প্রশাসনিক পরিষেবা (আইএএস) কর্মকর্তা এবং সিকিম সরকারের বর্তমান মন্ত্রিপরিষদ সচিব।   তিনি ১৯৮৭ ব্যাচের আইএএস।

প্রাথমিক জীবন এবং শিক্ষা 
জ্ঞান প্রকাশ উপাধ্যায় ২৯ অক্টোবর ১৯৬৪ সালে ভারতের উত্তর প্রদেশ রাজ্যের বালিয়া জেলায় জন্মগ্রহণ করেন। তিনি আইআইটি দিল্লি থেকে প্রযুক্তিতে স্নাতকোত্তর এবং আইআইটি রূড়কি থেকে ইঞ্জিনিয়ারিংয়ে স্নাতক করেছেন।

তথ্যসূত্র 

 
আইআইটি দিল্লির প্রাক্তন শিক্ষার্থী
উত্তরপ্রদেশের ব্যক্তি
জীবিত ব্যক্তি
১৯৬৪-এ জন্ম
ভারতীয় প্রশাসনিক সেবা কর্মকর্তা
আইআইটি রূড়কির প্রাক্তন শিক্ষার্থী
বুলু ফিল্ম

বুলু ফিল্ম ২০২২ সালে মুক্তিপ্রাপ্ত গুএৰ্নিকা ক্ৰিয়েটোভিষ্টার ব্যানারে নিরম্রিত একটি অসমীয়া হাস্যরসাত্মক চলচ্চিত্র। রাষ্ট্রীয় নাট্য বিদ্যালয়ের প্রাক্তন ছাত্র হিমাংশু প্রসাদ দাস পরিচালিত এটি চতুর্থ ছবি। ছবিতে প্রধান চরিত্রে রয়েছেন পরিচালকও।

গল্পের সারাংশ 
রোগের বিস্তার রোধে সরকার ঘোষিত লকডাউন সমগ্র দেশ তথা দক্ষিণ আসামের একটি সাধারণ গ্রামকে ধ্বংস করে দিয়েছে। একই গ্রামের তিন যুবকও চাকরি হারিয়েছে। সময় গড়ানোর সাথে সাথে তারা তিনজন মিলে বিকল্প আয়ের উৎস খুঁজতে গ্রামে একটি ব্লু ফিল্ম বানানোর সিদ্ধান্ত নেন। ইন্টারনেটে ছবি আপলোড করে প্রচুর টাকা অর্জন করার স্বপ্ন দেখা তিন যুবক অবশেষে অপ্রত্যাশিত বাস্তবতার মুখোমুখি হলেন। 'বুলু ফিল্ম' এর বিষয় অবলম্বনে নির্মিত হয়েছে ছবিটি।

অভিনেতা 
 প্ৰণামী বরা
হিমাংশু প্ৰসাদ দাস
অপূৰ্ব বৰ্মন
চাংকু নিরঞ্জন নাথ
অনামিকা শরণীয়া
গৌরউওজ্যোতি দাস
শিখা ঠাকুরীয়া

তথ্যসূত্ৰ 

২০২০-এর দশকের অসমীয়া ভাষার চলচ্চিত্র
অসমীয়া ভাষার চলচ্চিত্র
বলাকইড় পদ্মবিল

বলাকইড় পদ্মবিল বা বলাকৈইড় পদ্মবিল বাংলাদেশের দক্ষিণ-পূর্বাঞ্চলের গোপালগঞ্জ জেলার একটি পল্লী এলাকা ও পর্যটনকেন্দ্র। এটি বাংলাদেশের গোপালগঞ্জ জেলার গোপালগঞ্জ সদর থানার অন্তর্গত করপাড়া ইউনিয়নের বলাকইড়ে অবস্থিত। প্রায় হাজার বিঘা এলাকার মধ্যে বলাকইড় পদ্মবিল বাংলাদেশের অন্যতম নৈসর্গিক প্রাকৃতিক দর্শনীয় স্থান। এটি বাংলাদেশের একমাত্র পদ্মবিল যেখান থেকে চিত্তবিনোদন নেওয়ার জন্য বাংলাদেশের বিভিন্ন প্রান্ত থেকে বিভিন্ন দর্শনার্থীরা পদ্ম মৌসুমে এর সৌন্দর্য দেখতে ছুটে আসে। এমনকি বিদেশ থেকেও অনেক দর্শনার্থী এসে এখানে বলাকইড় পদ্মবিলের সৌন্দর্য উপভোগ করে।

ইতিহাস
বলাকইড় ছাড়া বলাকইড় পদ্মবিলের অংশ হিসেবে আছে অত্র ইউনিয়নের বৃহত্তম বনগ্রামের কয়েকটি বিলের অংশ তন্মধ্যে বনগ্রাম পঁচা ডাঙা, ঝাল্লা ডাঙা, মোল্লা ডাঙা, সাতপুকুর পার্শ্ববর্তী কাঠি ইউনিয়নের মানিকহার বিলের আংশিক অংশ, কাঁজুলিয়া ইউনিয়নের উত্তর-পশ্চিমাংশ,করপাড়া ইউনিয়নের তাড়গ্রামের দক্ষিণ পশ্চিমাংশ। যদিও এটি বিভিন্ন বিলের সমন্বয়ে গঠিত হয়েছে তবুও স্থানীয়ভাবে এটিকে বলাকইড় পদ্মবিল হিসেবে ডাকা হয় বা স্থানীয় লোকজন বা বিভিন্ন এলাকা থেকে আগত ভ্রমণ পিপাসু পর্যটকরা সে নামে চিনে থাকে। বলতে গেলে,প্রায় কয়েক হাজার বিঘা জমিতে এই পদ্মবিল অফু্রন্তভাবে এখানে ফুটে রয় যেন অপার সৌন্দর্য বিলাতে। তবে শুষ্ক মৌসুমে,এর কিছু অংশ জমি চাষাবাদের আওতায় আসে তথা একবারের জন্য ধানের চাষ করে থাকেন। অনেক সময় সে উৎপাদিত ফসল ঘরে তুলতে পারেন আবার অনেক  সময়ে জোয়ারের পানিতে তা তলিয়ে যায়।

অবস্থান 
ঐতিহাসিক এই পর্যটন এলাকাটি গোপালগঞ্জ জেলার সদর উপজেলার করপাড়া ইউনিয়ন এর প্রধানত বলাকইড়ে  অবস্থিত। গোপালগঞ্জ জেলা সদর থেকে সড়ক পথে এর দূরত্ব প্রায় পনেরো কিলোমিটার উত্তর পূর্ব দিকে অবস্থিত। এর পূর্ব দিকে বিল বাজুনিয়া, পশ্চিমে বনগ্রাম,  উত্তরে কৃষ্ণপুর এবং দক্ষিণে মানিকহার, ভোজেরগাতি ও কাঠি এলাকা অবস্থিত।

পর্যটন আকর্ষণ  

পর্যটকদের আকর্ষণ করতে প্রতি বছর এখানে পদ্মবিল নামে মেলা বসে। যা বিভিন্ন জাতীয় দৈনিক, ইলেক্ট্রনিক ও প্রিন্ট মিডিয়ায় প্রকাশ পায়। যে দূরদর্শন সংবাদ দেখে দেশের বিভিন্ন প্রান্ত থেকে ভ্রমণ পিপাসু মানুষ এখানে পরিবার পরিজন নিয়ে ছুটে আসে। বিভিন্ন বিশ্ববিদ্যালয়ের ছাত্র/ছাত্রীরা পদ্ম মৌসুমে এখানে চিত্ত বিনোদন নিয়ে থাকেন। বিভিন্ন পেশাজীবির পর্যটকসহ সরকারের উচ্চ পদস্থ কর্মকর্তা কর্মচারী, সচিব মহোদয়, সাংসদ, মন্ত্রী বা সমমর্যাদার ব্যক্তিবর্গ এখানে ভ্রমণ করে থাকেন।

চিত্রশালা

তথ্যসূত্র

বহিঃসংযোগ 

গোপালগঞ্জ জেলার দর্শনীয় স্থান
বাংলাদেশের জলাশয়
নওয়াপাড়া সরকারি মহাবিদ্যালয়

নোয়াপাড়া কলেজ একটি বেসরকারী এমপিওভুক্ত, সম্মান-স্তরের, বাংলাদেশের চট্টগ্রাম জেলার রাউজান উপজেলার নোয়াপাড়া ইউনিয়নের একটি ডিগ্রি কলেজ। এটি ১৯৬৯ সালে  পূর্ব পাকিস্তান প্রাদেশিক পরিষদের সদস্য একেএম ফজলুল কবির চৌধুরী প্রতিষ্ঠা করেছিলেন।

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট

১৯৬৯-এ প্রতিষ্ঠিত শিক্ষাপ্রতিষ্ঠান
চট্টগ্রাম জেলার মহাবিদ্যালয়
খেলা (চলচ্চিত্র)

খেলা হলো ২০০৮ সালে ঋতুপর্ণ ঘোষ পরিচালিত একটি বাংলা চলচ্চিত্র। চলচ্চিত্রটি একজন আদর্শবাদী পরিচালকের ( প্রসেনজিৎ চ্যাটার্জি ) এমন একটি ছেলেকে নিয়ে একটি চলচ্চিত্র নির্মাণের চেষ্টা সম্পর্কে যাকে তিনি মনে করেন যে চরিত্রটির জন্য তিনি একেবারে উপযুক্ত। খেলা বাংলা সিনেমায় অভিনেত্রী মনীষা কৈরালার প্রবেশকেও চিহ্নিত করেছে।

পটভূমি
খেলা একটি আদর্শবাদী পরিচালকের ( প্রসেনজিৎ চ্যাটার্জি ) এমন একটি ছেলেকে নিয়ে একটি চলচ্চিত্র নির্মাণের ইচ্ছা সম্পর্কে যাকে তিনি মনে করেন যে এই চরিত্রের জন্য উপযুক্ত। তার স্ত্রী ( মনিষা কৈরালা ) একটি সন্তান চান এবং স্বামী মনে করেন যে শিশুটি তার মধ্যে শিল্পীকে আপস করবে। এখানে উচ্চাকাঙ্ক্ষী কিন্তু আবেগপ্রবণ ফিল্ম মেকার একটি শিশুর একটি চমত্কার রাট দিয়ে একটি বন্ধন তৈরি করেন এবং যিনি মনে করেন যে একটি শিশু তার ক্যারিয়ার নষ্ট করতে পারে, তার মধ্যে একটি শিশুকে পুনরায় আবিষ্কার করা শুরু করে। ফিল্মটি সম্পর্ক এবং আবেগ নিয়েও কাজ করে তবে হাস্যরস, অ্যাডভেঞ্চার এবং এজ-অফ-দ্য-সিট রহস্য যোগ করে একটি মোচড় দিয়ে।

অভিনয় 
রাজার চরিত্রে প্রসেনজিৎ চট্টোপাধ্যায়
শীলার চরিত্রে মনীষা কৈরালা
অঞ্জলি চরিত্রে রাইমা সেন
অভিরূপ চরিত্রে আকাশনীল দত্ত মুখোপাধ্যায়
ভারত কৌল
রূপা গাঙ্গুলী (ক্যামিও)

অভ্যর্থনা 
ছবিটি মিশ্র প্রতিক্রিয়া পেয়েছে। দ্য টেলিগ্রাফ (কলকাতা) জানিয়েছে যে এটি ছিল "অন্তরমহল এবং দোসারের 'প্রাপ্তবয়স্ক' ট্যাগ থেকে বিচ্ছিন্ন হয়ে বাঙালী পরিবারের সাথে পুনরায় সংযোগ করার জন্য ঋতুপর্ণের সচেতন প্রচেষ্টা।" যদিও বিশিষ্ট চলচ্চিত্র সমালোচক রাজীব মাসান্দ বলেছেন যে চলচ্চিত্রটি "খেলা একটি খারাপ চলচ্চিত্র নয়, তবে এটি এমন একটি যা আপনার পক্ষ থেকে অনেক ধৈর্যের প্রয়োজন", তিনি "অধ্যক্ষদের কাছ থেকে চমৎকার অভিনয়ের" প্রশংসাও করেছিলেন।"

তথ্যসূত্র

বহিঃসংযোগ

telegraphindia.com

২০০৮-এর চলচ্চিত্র
বাংলা ভাষার ভারতীয় চলচ্চিত্র
২০০০-এর দশকের বাংলা ভাষার চলচ্চিত্র
ঋতুপর্ণ ঘোষ পরিচালিত চলচ্চিত্র
ভারতীয় নাট্য চলচ্চিত্র
রাজা নারায়ণ দেব সুরারোপিত চলচ্চিত্র
সঞ্জয় দাস সুরারোপিত চলচ্চিত্র
খেলা হবে (চলচ্চিত্র)

খেল হোবে  ২০২৩ সালের ভারতীয় হিন্দি ভাষার চলচ্চিত্র। এতে অভিনয় করেন প্রয়াত ওম পুরি এবং মুগ্ধা গোডসে।  এই চলচ্চিত্রের নামটি পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের ব্যবহৃত বিখ্যাত স্লোগানগুলির মধ্যে থেকে নেওয়া হয়েছে। এছাড়া এই চলচ্চিত্র কিছু স্লোগান আপত্তিকর হওয়ায় সেন্সর বোর্ড কয়েকটি সংলাপ বাদ দিয়েছে।

পটভূমি 
এই গল্পটি এমন একজন মহিলাকে ঘিরে আবর্তিত হয়েছে যিনি তার এবং তার পরিবারের নিপীড়নের বিরুদ্ধে প্রতিশোধ নেওয়ার জন্য নির্বাচনে প্রতিদ্বন্দ্বিতা করার সিদ্ধান্ত নেন, তিনি একটি নতুন এজেন্ডা নিয়ে নির্বাচনে লড়াই করেন, অন্য প্রতিদ্বন্দ্বী ও শহরের ধর্মনিরপেক্ষতা এবং অগ্রগতির ভিত্তিতে নির্বাচন করেন।

অভিনয়ে 

 ফারিক ভাইয়ের চরিত্রে প্রয়াত ওম পুরী
 শাব্বোর চরিত্রে মুগ্ধা গডসে
 বাচ্চু লালের চরিত্রে মনোজ জোশী
 ঠাকুর বীরেন্দ্র প্রতাপের চরিত্রে রুশাদ রানা
 ওম পুরীর স্ত্রী রুকসানার চরিত্রে রতি অগ্নিহোত্রী
 গিরিশ গুপ্ত চরিত্রে সঞ্জয় বাত্রা
 ইসরার ভাইয়ের চরিত্রে সঞ্জয় সোনু
 ডাক্তারের ভূমিকায় রতন মায়াল
 ব্যাডমিন্টন খেলোয়াড় হিসেবে শেফালি (তরুণ)
 শেফালির বয়ফ্রেন্ড হিসেবে আরিয়ান এ

নির্মাণ 
খেলা হবে চলচ্চিত্রটি থিম আর্টস ইন্টারন্যাশনাল এবং সুনীল সি সিনহা প্রোডাকশনের ব্যানারে নির্মিত হয় এবং ইউএমডব্লিউ মিডিয়া দ্বারা উপস্থাপিত হয়। ছবিটি প্রযোজনা করেছেন কুমারী মঞ্জু এবং পরিচালনা করেছেন সুনীল সি সিনহা। গল্প ও সংলাপ লিখেছেন রবি কুমার এবং সঙ্গীত ও কথা লিখেছেন সঞ্জীব চতুর্বেদী ও রাজেশ ত্রিবেদী।  সঙ্গীতও দিয়েছেন অজয় কেশওয়ানি ও হর্ষ রাজ হর্ষ। মুম্বাই ও বারাণসীতে ছবিটির শুটিং হয়েছে। এটি ২৪ ফেব্রুয়ারী, ২০২৩ এ প্রেক্ষাগৃহে মুক্তি পায়।

তথ্যসূত্র

বহিঃসংযোগ 

 https://www.bollywoodhungama.com/movie/khela-hobe/
 
 https://www.filmibeat.com/bollywood/movies/khela-hobe.html
 https://www.cinestaan.com/movies/khela-hobe-50917/cast-crew 

২০২০-এর দশকের হিন্দি ভাষার চলচ্চিত্র
ভারতীয় নাট্য চলচ্চিত্র
হিন্দি ভাষার নাট্য চলচ্চিত্র
২০২৩-এর চলচ্চিত্র
বারামুলা

বারামুল্লা (  শহরটি ভার্মুল নামেও পরিচিত  (  )।কাশ্মীরি ভাষায়, বিতর্কিত কাশ্মীর অঞ্চলের ভারত-শাসিত জম্মু ও কাশ্মীরের বারামুল্লা একটি শহর এবং পৌরসভা ।  এটি জম্মু ও কাশ্মীরের গ্রীষ্মকালীন রাজধানী শ্রীনগর থেকে  ঝিলম নদীর তীরে নিচের দিকে   বারামুল্লা জেলার প্রশাসনিক সদর দপ্তর অবস্থিত।  শহরটি আগে কাশ্মীরের প্রবেশদ্বার হিসাবে পরিচিত ছিল, ঝিলাম উপত্যকার কার্ট রোডের মাধ্যমে কাশ্মীর উপত্যকায় আগত পণ্যের প্রধান বিপণন কেন্দ্র হিসাবে কাজ করে।

এই শহরটি আগে ভারাহমুলা নামে পরিচিত ছিল। নামটি দুটি সংস্কৃত শব্দ, ভারাহ (অর্থ বুনো শূকর) এবং মুল (অর্থ শিকড়/উৎপত্তি) থেকে এসেছে। 1947 সালের দিকে কাশ্মীরে পাকিস্তানি উপজাতীয়দের আগ্রাসনের সময় ব্যাপক ক্ষয়ক্ষতির আগে শহরটি একটি প্রধান নগর বসতি এবং বাণিজ্য কেন্দ্র ছিল। বর্তমানে, বারামুল্লা উত্তর কাশ্মীরের ব্যবসা-বাণিজ্য ও শিক্ষার এক প্রধান কেন্দ্র।

তথ্যসূত্র

বারামুলা
বারামুলা জেলার শহর ও নগর
জম্মু ও কাশ্মীরের শহর ও নগর
সংখ্যাবোধ

মনোবিজ্ঞান শাস্ত্রের আলোচনায় সংখ্যাবোধ বলতে একটি অপ্রমাণিত আনুমানিক ধারণাকে নির্দেশ করা হয়, যা অনুযায়ী কিছু প্রাণী, বিশেষত মানুষ জৈবিক কারণে সহজাতভাবে বৃহৎ সাংখ্যিক ধারণা নিয়ে কাজ করার মানসিক ক্ষমতা রাখে। পাশ্চাত্যে ফরাসি সংজ্ঞানাত্মক স্নায়ুবিজ্ঞানী স্তানিসলাস দ্যআন ১৯৯৭ সালে তাঁর লা বস দে মাত গ্রন্থে এই ধারণাটি জনপ্রিয় করেন।

মনোবিজ্ঞানীদের অভিমত হল মানুষের সংখ্যাবোধকে দুইটি ব্যবস্থায় ভাগ করা যায়। একটি হল আসন্ন সংখ্যা পদ্ধতি, যে পদ্ধতির দ্বারা মান নির্ণয় করা যায়। অপরটি হল সমান্তরাল স্বতন্ত্রীকরণ পদ্ধতি, যার মাধ্যমে স্বতন্ত্র বস্তুসমূহ অনুসরণ করা যায় (সাধারণত ৪-এর কম সংখ্যক)।
 
গাণিতিক সংজ্ঞানের আলোচনায় সংখ্যাবোধের সংখ্যা কিছুটা ভিন্ন। যেমন গের্স্টেন ও শার্ড বলেন যে সংখ্যাবোধ হল "কোনও শিশুর সংখ্যা নিয়ে কাজ করায় মসৃণতা ও নমনীয়তা, সংখ্যা কী বোঝায় তার বোধ, মনে মনে গাণিতিক কাজ করার সামর্থ্য, এবং বিশ্বকে পর্যবেক্ষণ করে পরিমাণবাচক তুলনা করার ক্ষমতা।"

মানুষ ছাড়া অন্য প্রাণীতে সংখ্যাবোধ বলতে সংখ্যা গণনা করার সামর্থ্য বোঝায় না, বরং কোনও বস্তুসংগ্রহে বস্তুর সংখ্যাতে পরিবর্তন উপলব্ধি করার ক্ষমতাকে বোঝায়। সব স্তন্যপায়ী প্রাণী ও অধিকাংশ পাখি তাদের বাচ্চাদের সংখ্যায় পরিবর্তন লক্ষ করে। অনেক পাখি দুই ও তিনের মধ্যে পার্থক্য করতে পারে।

গবেষকদের মতে প্রাথমিক শিক্ষার শুরুর দিকে শিশুদের সংখ্যাবোধ অর্জন খুবই গুরুত্বপূর্ণ। মার্কিন যুক্তরষ্ট্রের গণিত শিক্ষকদের জাতীয় পরিষদ প্রাক-কিন্ডারগার্টেন শিক্ষা থেকে দ্বিতীয় শ্রেণী পর্যন্ত সংখ্যাবোধকে একটি কেন্দ্রীয় ক্ষেত্র হিসেবে স্বীকার করেছে। শিশুদের সংখ্যাবোধের বিকাশের উদ্দেশ্যে শিক্ষণ কৌশল সৃষ্টি ও সেগুলি পরীক্ষা করার গবেষণা ক্ষেত্রটি সক্রিয় আছে।

আরও দেখুন

 আসন্ন সংখ্যা পদ্ধতি

তথ্যসূত্র

বহিঃসংযোগ
Number Worlds  - a site with number sense development materials

সংজ্ঞানাত্মক বিজ্ঞান
শিক্ষা মনোবিজ্ঞান
উত্তর বাড্ডা ইসলামিয়া কামিল মাদ্রাসা

উত্তর বাড্ডা ইসলামিয়া কামিল মাদ্রাসা বাংলাদেশের ঢাকা মহানগরীর বাড্ডা থানার একটি উল্লেখযোগ্য আলিয়া মাদ্রাসা। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ড নিয়ন্ত্রণ করে থাকে, এবং ফাজিল ও কামিল স্তর ইসলামি আরবি বিশ্ববিদ্যালয় নিয়ন্ত্রণ করে থাকে। এটি গুলশান-বাড্ডা অঞ্চলের অন্যতম কামিল মাদ্রাসা। এটি ১৯৬৯ সালে আলহাজ্ব মুহাম্মাদ চান মিয়া নামক এক ব্যক্তি প্রতিষ্ঠা করেন। মাদ্রাসার বর্তমান অধ্যক্ষের নাম আনোয়ার হোসেন মোল্লা। মাদ্রাসাটিতে ৫০ জন শিক্ষক-কর্মচারী ও প্রায় ১০০০ শিক্ষার্থী রয়েছে।

ইতিহাস 
ঢাকা শহরে আধুনিক ইসলামি শিক্ষার বিস্তার ঘটানোর জন্য মাদ্রাসাটি ১৯৬৯ সালে প্রতিষ্ঠা করা হয়। মাদ্রাসাটি নির্মাণের জন্য যারা জমি দান করেছেন, এদের মধ্যে শোনা মিয়া মাতব্বর, আব্দুল হাকিম মুন্সি, মুহাম্মাদ নুরুল হক, আমিনুল হক উল্লেখযোগ্য। মাদ্রাসাটির প্রাথমিক পর্যায়ে প্রথম অধ্যক্ষ হিসাবে দায়িত্ব পালন করেন মোহা. খলিলুর রহমান, তিনি মাদ্রাসা প্রতিষ্ঠার ব্যপারেও অগ্রগামী সদস্য হিসাবে কাজ করেছিলেন। মাদ্রাসাটি বাংলাদেশ মাদ্রাসা শিক্ষাবোর্ড কর্তৃক ১৯৭৭ সালে দাখিল স্তরের ও ১৯৮২ সালে আলিম স্তরের অনুমতি লাভ করে। এরপরে তৎকালীন অধ্যক্ষ ও ইসলামি ব্যক্তিদের সহযোগিতায় বাংলাদেশ মাদ্রাসা শিক্ষাবোর্ড কর্তৃক ১৯৮৪ সালে ফাজিল ও ১৯৯৭ সালে কামিল শ্রেণীর অনুমতি লাভ করে। তাছাড়া ১৯৯৯ সালে মাদ্রাসাটির দাখিল স্তরে ও পরবর্তীতে আলিম স্তরে বিজ্ঞান বিভাগ চালু করা হয়।

এরপরে বাংলাদেশের সরকার আলিয়া মাদ্রাসার ডিগ্রির উন্নয়ন ঘটানোর জন্য মাদ্রাসার ফাজিল ও কামিল স্তরকে একটি বিশ্ববিদ্যালয়ের অন্তর্ভুক্ত করার উদ্যোগ গ্রহণ করেন। সেই হিসাবে ২০০৬ সালে ইসলামী বিশ্ববিদ্যালয় আইন সংশোধন করে আলিয়া মাদ্রাসাকে বিশ্ববিদ্যালয়ের অধিভুক্ত ঘোষণা করা হয়। তখন দেশের এই মাদ্রাসার ফাজিল ও কামিল স্তর কুষ্টিয়া ইসলামী বিশ্ববিদ্যালয়ের অধিভুক্তি লাভ করে। এরপরে সরকার মাদ্রাসার জন্য আলাদা এফেলিয়েটিং বিশ্ববিদ্যালয় প্রতিষ্ঠা করে, সেই হিসাবে ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধিভুক্তি লাভ করে।

২০১৯ সালে যুক্তরাষ্ট্রের রাষ্ট্রদূত আর্ল আর মিলার মাদ্রাসাটি পরিদর্শনে আসে এবং মাদ্রাসাটির প্রশংসা করে।

শিক্ষা কার্যক্রম 
মাদ্রাসাটিতে প্রথম শ্রেণি থেকে শুরু করে কামিল শ্রেণি পর্যন্ত রয়েছে। এবং মাদ্রাসাটি শিক্ষাবোর্ড কর্তৃক প্রণীত সিলেবাস অনুসরণ করে থাকে। এই সিলেবাস অনুসারে এখানে কুরআন, হাদিস, ফিকাহ, ইংরেজি, গণিত, ইতিহাস, ভূগোল, অর্থনীতি, পদার্থবিজ্ঞান, রসায়ন এরকম নানা বিষয় পড়ানো হয়। মাদ্রাসার দাখিল ও আলিম স্তরে সাধারণ ও বিজ্ঞান উভয় বিভাগে পাঠদান করা হয়। এবং মাদ্রাসার ফাজিল স্তরে আল কুরআন, হাদিস, দাওয়াহ বিষয়ে পাঠদান করা হয় এবং মাদ্রাসার কামিল স্তরে আল কুরআন ও আল হাদিস বিভাগ রয়েছে। মাদ্রাসাটি বাংলাদেশ সরকারের শিক্ষা মন্ত্রণালয় দ্বারা অনুমোদিত প্রতিষ্ঠান।

তথ্যসূত্র

বহিঃসংযোগ 
 ফেসবুকে উত্তর বাড্ডা ইসলামিয়া কামিল মাদ্রাসা
 হোসেন্দী দাখিল মাদরাসা
 সরকারি মাদ্রাসা-ই-আলিয়া, ঢাকা

১৯৬৯-এ প্রতিষ্ঠিত শিক্ষাপ্রতিষ্ঠান
১৯৬৯-এ পূর্ব পাকিস্তানে প্রতিষ্ঠিত
বাংলাদেশের কামিল মাদ্রাসা
ঢাকা জেলার আলিয়া মাদ্রাসা
ঢাকার শিক্ষাপ্রতিষ্ঠান
হোল, চেল্ডসুন্ড

হোল হল নরওয়ের ট্রমস ই ফিনমার্ক কাউন্টির  চেল্ডসুন্ড  পৌরসভার একটি গ্রাম। গ্রামটি Tjeldøya দ্বীপের উত্তর-পূর্ব তীরে  চেল্ডসুন্ডেট স্ট্রেইটের বরাবরে অবস্থিত। গ্রামটি রামসুন্দ সেতুর প্রায়  উত্তরে।এই গ্রামে চেল্ডসুন্ড গির্জা পাওয়া যাই।

১ জানুয়ারী ২০২০ পর্যন্ত গ্রামটি চেল্ডসুন্ডের প্রশাসনিক কেন্দ্র ছিল যখন চেল্ডসুন্ড এবং স্ক্যানল্যান্ড পৌরসভাগুলি একত্রিত হয়েছিল এবং প্রশাসনিক কেন্দ্রটি ইভেনস্কজারে স্থানান্তরিত হয়েছিল।

তথ্যসূত্র 

উইকিউপাত্তে স্থানাঙ্ক আছে
ট্রমসের গ্রাম
জেরেমি সন্ডার্স

জেরেমি সন্ডার্স হলো সত্যজিৎ রায়ের সৃষ্টি প্রফেসর শঙ্কু সিরিজের একটি কাল্পনিক চরিত্র এবং প্রফেসর শঙ্কুর একজন বন্ধু।

কাল্পনিক জীবনী 
তিনি ভারতের পুনে শহরে জন্মগ্রহণ করেন, সাত বছর তিনি ভারতে থাকেন তারপর তিনি তার বাবা-মা র সাথে লন্ডনে চলে আসে।

তথ্যসূত্র
মোঃ মহিউদ্দিন বাচ্চু

মহিউদ্দিন বাচ্চু একজন বাংলাদেশী রাজনীতিবিদ ও ২৮৭ নং (চট্টগ্রাম-১০) আসন থেকে নির্বাচিত জাতীয় সংসদ সদস্য। তিনি ২০২৩ সালের ৩০ জুলাই তারিখে অনুষ্ঠিত একাদশ জাতীয় সংসদের উপ নির্বাচনে সংসদ সদস্য হিসাবে নির্বাচিত হন।  তিনি চট্টগ্রাম নগর যুবলীগের সাবেক আহ্বায়ক।

২০২৪ সালের ৭ই জানুয়ারি দ্বাদশ সংসদ নির্বাচনে পুনরায় সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

কর্মজীবন 
মোঃ মহিউদ্দিন বাচ্চু ১৯৮২ থেকে ১৯৮৬ সাল পর্যন্ত বাংলাদেশ ছাত্রলীগ টাইগারপাস ইউনিট (সাংগঠনিক ওয়ার্ড)-এর যুগ্ম আহবায়ক হিসেবে দায়িত্ব পালন করেন। ১৯৮৬-১৯৮৯ সাল পর্যন্ত তিনি বাংলাদেশ ছাত্রলীগ ডবলমুরিং থানা শাখার ভারপ্রাপ্ত দায়িত্ব পালন করেন। ১৯৮৯-১৯৯৬ সাল পর্যন্ত তিনি বাংলাদেশ ছাত্রলীগ চট্টগ্রাম মহানগর শাখার গ্রন্হনা ও প্রকাশনা সম্পাদকের দায়িত্ব পালন করেন। ১৯৯১-১৯৯২ সালে তিনি চট্টগ্রামে গঠিত সর্বদলীয় ছাত্র সংগ্রাম পরিষদের যুগ্ম আহবায়কের দায়িত্ব পালন করেন। ২০০৩ সালে গঠিত চট্টগ্রাম মহানগর যুবলীগের কমিটিতে যুগ্ম-সম্পাদক এবং ২০১৩ সালে চট্টগ্রাম মহানগর যুবলীগের আহ্বায়ক হিসেবে দায়িত্ব পালন করেন। তিনি ২৬ নভেম্বর ২০২৩ দ্বাদশ জাতীয় সংসদ নির্বাচন উপলক্ষে চট্টগ্রাম-১০ আসনের জন্য আওয়ামী লীগের চূড়ান্ত মনোনয়ন প্রাপ্ত হন।

তথ্যসূত্র

একাদশ জাতীয় সংসদ সদস্য
দ্বাদশ জাতীয় সংসদ সদস্য
চট্টগ্রাম জেলার রাজনীতিবিদ
বাংলাদেশ আওয়ামী লীগের রাজনীতিবিদ
জীবিত ব্যক্তি